**191/2016.(VI.9.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.7.1-15 „Megyei jogú városok leromlott városi területeinek rehabilitációja” című pályázati felhívással kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés az előterjesztés mellékletét képező, a TOP-6.7.1-15, „Megyei jogú városok leromlott városi területeinek rehabilitációja” című pályázat megvalósítására vonatkozó koncepcionális javaslatot, valamint a támogatási kérelem benyújtásához szükséges konzorciumi együttműködési megállapodást az előterjesztés melléklete szerinti tartalommal jóváhagyja.
2. A Közgyűlés felkéri a polgármestert az elfogadott projekt benyújtására.
3. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott projekt tartalmában esetlegesen szükséges módosításokat jóváhagyja.
4. A Közgyűlés nyertes pályázat esetén felhatalmazza a polgármestert a Támogatási Szerződés aláírására.
5. A Közgyűlés felkéri a polgármestert, hogy az előterjesztés melléklete szerint jóváhagyott projekt előkészítésére és végrehajtására vonatkozó szerződéseket a 434/2015. (XII.10) Kgy.sz. határozat 4. pontjának megfelelő eljárásrendben a Savaria Városfejlesztési Nonprofit Kft-vel megkösse.

**Felelősök:** Dr. Puskás Tivadar polgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** 1. pont: azonnal

2. pont: 2016. augusztus 29.

3. pont: támogató döntését követő Gazdasági és Városstratégiai Bizottság

 4. pont: támogató által meghatározott időpont

5. pont: támogatási szerződés megkötését követően